આ માત્ર મલ્ટિનેશનલ કંપનીની જ વાત નથી, આજના જમાનાની બધી મોટી મોટી કંપનીમાં આજ હાલત છે. નાની કંપનીવાળાઓ કહે કે જો પેલા મોટા આગળ આવી ગયાં અને આપણે શા માટે પાછળ રહી જઈએ? સરકારી નાની નાની નોકરીઓવાળા બહુ ચિંતા કરતાં નથી, બાકી સરકારી મોટી મોટી નોકરીવાળાઓને તો ચિંતા છેજ. ફીલમ લાઈન હોય કે ટીવીવાળા હોય, શાળા-કોલેજના પ્રિંસિપાલો હોય, અખબારોના તંત્રીઓ હોય, રાજકારણીઓ હોય દરેકની આ હાલત છે. કામ, કામ અને વધારે કામ કરતાં રહો, ઘર ભુલી જાવ. બધાને ભણીને મોટી કંપનીમાં કામ કરીને સાત પેઢી કરતાંય વધારે કમાવું છે.